मदनगंज-किशनगढ़| शिक्षा सेवा संस्था रेगर समाज की ओर से समाज की गरीब महिलाओं को 21 जुलाई को राजस्थान के विभिन्न धार्मिक व ऐतिहासिक स्थल की यात्रा पर ले जाया जाएगा। शिक्षा सेवा संस्था शाखा अध्यक्ष भंवरलाल सुनारीवाल ने बताया कि समाज की गरीब महिलाओं को सांदोलिया माता, डिग्गी कल्याण, चौथमाता, शिवाड़, रणथंभौर के दर्शन कराए जाएंगे। जिलाध्यक्ष बंशीलाल बडोलिया ने बताया कि भ्रमण पर जाने वाली इच्छुक महिलाएं आवेदन कर सकती हैं।